ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660027231
ขอให้ตรวจสอบและชี้แจง กรณีได้รับหนังสือเรียกเก็บภาษีที่ดิน จากสำนักงานเขตตลิ่งชัน กรุงเทพมหานคร ที่จัดส่งมายังผู้ร้อง เนื่องจาก เมื่อวันที่ 30 มิถุนายน 2566 ผู้ร้อง ได้รับหนังสือเรียกเก็บเงินภาษีที่ดินฯ หรือ ภ.ด.ส. 7 จากสำนักงานเขตตลิ่งชัน ซึ่งที่ดินดังกล่าวเป็นกรรมสิทธิ์ของภรรยาผู้ร้อง โดยในหนังสือเรียกเก็บเงินฯ  ( ไม่ระบุจำนวนเงิน ) แจ้งว่าที่ดินของผู้ร้องเป็นที่ดินประเภทอยู่อาศัย ประเภทที่ 2 (ตามที่ผู้ร้องแจ้ง) กำหนดชำระภายในวันที่ 30 กรกฎาคม 2566  ซึ่งผู้ร้องอาศัยอยู่ในพื้นที่ดังกล่าวมาเกือบ 30 ปี  ไม่เคยได้รับหนังสือเรียกเก็บภาษีเลย หลังจากได้รับหนังสือ ผู้ร้องได้มีการสอบถามเพื่อนบ้านใกล้เคียง ปรากฏว่าเพื่อนบ้านไม่ได้รับหนังสือดังกล่าว จึงประสงค์ให้มีการตรวจสอบ และมีการชี้แจงรายละเอียดให้ผู้ร้องกรณีจัดส่งหนังสือการเรียกเก็บภาษีฯ ของสำนักงานเขตตลิ่งชัน (ระบุตามผู้ร้องแจ้ง) (ผู้ร้องประสงค์ให้เปิดเผยชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata